Gast Waltzing

De **Gaston** ("**Gast**") **Waltzing**, gebuer den 13. August 1956 an der Stad Lëtzebuerg, ass e lëtzebuergesche Museksprofesser, Trompettist, Dirigent a Komponist.

## Liewen
Am Alter vu 7 Joer ass de Gast Waltzing an de Conservatoire vun der Stad Lëtzebuerg gaangen. Spéider huet hien am Conservatoire royal vu Bréissel an am Conservatoire National Supérieur zu Paräis beim Maurice André Musek studéiert.

1972 huet hien d'Grupp *Luxemburg Jazz Five* gegrënnt, aus där spéider d'Grupp *[[Atmosphere]]* ervirgaangen ass. Vun 1980 u sinn e puer LPen, Singelen an CDen opgeholl ginn.

Am Joer 1982 gouf hie Professer fir Trompett am Conservatoire an der Stad Lëtzebuerg. De Gast Waltzing, dee sech och nieft der klassescher Musek fir Jazz intresséiert, huet am Joer 1986 eng Jazzklass am Conservatoire agefouert.

1986 huet hien zesumme mat senger Fra Maggie Parke d'Grupp Park Café gegrënnt. 1988 ass ënner senger Leedung d**Big Band des Conservatoires'' entstanen.

1989 huet hien, zesumme mat senger Fra, fir dem [[Andy Bausch]] säin ''[[A Wopbopaloobop A Lopbamboom]]'' eng éischt Kéier eng Filmmusek komponéiert. Si goufen dofir fir d**Best European Filmcomposers of 1989* nominéiert. Dat Joer drop huet en d'Musek zum ZDF-Film *Ex und Hopp* komponéiert. Zënterhier huet de Gast Waltzing iwwer 150 Stécker fir Filmer, Televisiounsfilmer a Videospiller komponéiert.

Fir d'Kulturjoer 1995 huet en zesumme mat senger Fra déi modern Oper *Smalltime* geschriwwen, déi am September 1995 am [[Grand théâtre de la ville de Luxembourg|Stater Theater]] opgefouert ginn ass.

De Gast Waltzing trëtt reegelméisseg op, sief et an Jazz-Formatiounen, wéi dem *Luxembourg National Jazz Orchestra* *Life's Circle* oder *Largo*, sief et als Dirigent vu klasseschen Orchesteren, wou e seng Arrangementer dirigéiert, wéi z.&nbsp;B. mat der *Deutsche Radio Philharmonie* zesumme mat der [[Amy Macdonald]], oder mam [[Orchestre philharmonique du Luxembourg]] am Kader vu "Pops at the Phil", mat Sänger wéi [[Dionne Warwick]], [[Maurane]], [[James Morrison (Sänger)|James Morrison]] oder [[Angélique Kidjo]]. Mat der Leschtgenannter krut hien 2016, zesumme mam OPL, e [[Grammy Award|Grammy]] an der Kategorie *World Music*.

De Gast Waltzing ass op ville Placken an CDen ze héieren, a produzéiert och CDe mat anere Museker um [[Label]] WPR (Waltzing-Parke Records), deen en 2004 gegrënnt huet.

==Filmer fir déi hien d'Musek geschriwwen huet (Auswiel)==



===Kinosfilmer===
<div style="column-count:2;-moz-column-count:2;-webkit-column-count:2">
* *Justice Dot Net* (2018) vum [[Pol Cruchten]]
* *Die dunkle Seite des Mondes* (2016) vum [[Stephan Rick]]
* *Sunset Song* (2015) vum [[Terence Davies]]
* *Adieu Paris* (2013), vun der [[Franziska Buch]]
* *Les âmes de papier* (2013), vum [[Vincent Lannoo]] 
* *Humains* (2009), vum [[Jacques-Olivier Molon]] a [[Pierre-Olivier Thevenin]] 
* *Psyclist* (2006) vum [[Mike Tereba]]
* *George and the Dragon* (2004) vum [[Tom Reeve]]
* *Os imortais* (2003) vum [[António-Pedro Vasconcelos]]
* *The Point Men* (2001) vum [[John Glen]]
* *The Enemy* (2001) vum [[Tom Kinninmont]]
* *New World Disorder* (1999) vum [[Richard Spence]]
* *Une nuit de cafard* (1999) vum [[Jacques Donjean]] (Kuerzfilm)
* *Back in Trouble* (1997) vum [[Andy Bausch]]
* *Rotwang muß weg!* (1994) vum [[Hans-Christoph Blumenberg]]
* *Three Shake-a-leg Steps to Heaven* (1993) vum [[Andy Bausch]]
* *A Wopbopaloobop A Lopbamboom* (1989) vum [[Andy Bausch]]
* *Mumm Sweet Mumm*, (1989) vum [[Paul Scheuer]], [[Georges Fautsch]] a [[Maisy Hausemer]]
</div>

===Televisiounsfilmer===
<div style="column-count:2;-moz-column-count:2;-webkit-column-count:2">
* *Polizeiruf 110 - Die Tote aus der Saale* (2005) vum [[Marco Serafini]]
* *Utta Danella - Eine Liebe in Venedig* (2005) vum [[Marco Serafini]]
* *Polizeiruf 110 - Doktorspiele* (2003) vum [[Marco Serafini]]
* *Polizeiruf 110 - Kurschatten* (2001) vum [[Marco Serafini]] 
* *Polizeiruf 110 - Discokiller* (1998) vum [[Marco Serafini]]
* *Der Schnapper: Blumen für den Mörder* (1998) vum [[Vadim Glowna]]
* *Küstenwache* (1997) vum [[Marco Serafini]]
* *Zwei Brüder - Nervenkrieg* (1997) vum [[Hans-Christoph Blumenberg]]
* *The Way to Dusty Death* (1995) vum [[Geoffrey Reeve]]
* *Die Männer vom K3 - Keine Chance zu gewinnen* (1994) vum [[Andy Bausch]]
* *Die Männer vom K3 - Tanz auf dem Seil* (1993) vum [[Andy Bausch]]
* *Ex und hopp - Ein böses Spiel um Liebe, Geld und Bier* (1990) vum [[Andy Bausch]]
</div>

==Auszeechnungen==
* 2005: Präis vun der [[Sacem Luxembourg|Sacem]] fir d'Filmmusek vun *George and the Dragon* beim [[Lëtzebuerger Filmpräis]]
* 2016: [[Grammy Awards|Grammy]] zesumme mam [[Angélique Kidjo]] an dem [[Orchestre philharmonique du Luxembourg|OPL]] fir de beschte World Music Album *Sings* (2015)
* 2016: [[ordre de la couronne de chêne|Commandeur de l'ordre de la couronne de chêne]]

== Literatur ==
* [[Luke Haas|Haas, Luke]]: Lëtzebuerger Rocklexikon, 1988, [[Éditions Phi]], ISBN 3-88865-064-X
* Haas, Luke: Lëtzebuerger Rocklexikon II (1987-1994), 1995, [[Éditions Revue]], ISBN 2-919999-03-6
* [[Georges Hausemer|Hausemer, Georges]]: Luxemburger Lexikon, 2006, [[Éditions Guy Binsfeld]], S. 451 ISBN 2-87954-156-5

== Um Spaweck ==

* [http://www.waltzingparke.com Websäit vun de *Waltzing-Parke Productions'']
*David Thinnes, "Karate ist eine Lebensschule", Gespréich mam Gast Waltzing an der Serie „Auszeit“ op wort.lu de 27. Juni 2018, fir d'lescht gekuckt den 13. November 2018